A BIZOTTSÁG HATÁROZATA
(2006. március 3.)
egyes magyarországi húságazati létesítményekre vonatkozóan a 2003-as csatlakozási okmány X. melléklete A. függelékének módosításáról
(az értesítés a C(2006) 606. számú dokumentummal történt)
(EGT vonatkozású szöveg)
(2006/206/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak X. melléklete 5. fejezete B. szakaszának d) pontjára,
mivel:
(1)
Magyarország számára átmeneti időszakokat biztosítottak a 2003-as csatlakozási okmány X. mellékletének A. függelékében felsorolt egyes létesítmények vonatkozásában.
(2)
A 2003-as csatlakozási okmány X. mellékletének A. függelékét módosította a 2004/462/EK (1), a 2004/472/EK (2) és a 2005/665/EK (3) bizottsági határozat.
(3)
Két húságazatbeli létesítmény visszalépett a fejlesztési folyamat végrehajtásától, és kérelmezte a nagy kapacitású létesítményből kis kapacitású létesítménnyé történő visszaminősítését. Az illetékes magyar hatóság hivatalos nyilatkozata szerint ezek a létesítmények teljes mértékben megfelelnek a kis kapacitású létesítményekre vonatkozó közösségi előírásoknak. Ezeket a létesítményeket ezért törölni kell az átalakulóban lévő létesítmények jegyzékéből.
(4)
A 2003-as csatlakozási okmány X. mellékletének A. függelékét ezért ennek megfelelően módosítani kell.
(5)
Az Élelmiszerlánc- és Állat-egészségügyi Állandó Bizottság tájékoztatást kapott az e határozatban elrendelt intézkedésekről,
ELFOGADTA EZT A HATÁROZATOT:
1. cikk
Az e határozat mellékletében felsorolt létesítményeket törölni kell a 2003-as csatlakozási okmány X. mellékletének A. függelékéből.
2. cikk
E határozat címzettjei a tagállamok.
Kelt Brüsszelben, 2006. március 3-án.